### Beslutning

Godkendt.

### Sagsfremstilling

## Resume og sagens baggrund

I forbindelse med budgetaftalen for 2024-2027 (punkt U46) er der afsat et rådighedsbeløb på 0,867 mio. kr. hvert år i årene 2024-2027 til brug for indkøb og opsætning af loftslifte på plejehjem og hos borgere, der modtager hjemmepleje. Der søges om anlægsbevilling på 0,867 mio. kr., svarende til det samlede rådighedsbeløb i 2024.

## Indstillinger

Direktøren indstiller, at der gives en anlægsbevilling på 0,867 mio. kr. i 2024 til mobilitetsteknologi.

## Behandling

Ældre- og Sundhedsudvalget, Økonomiudvalget, Kommunalbestyrelsen

## Sagsfremstilling

Borgere, der har brug for hjælp til forflytning, får hjælp af én eller to medarbejdere. En loftslift kan sikre et bedre arbejdsmiljø og mindske belastende arbejdsstillinger for personalet i forhold til forflytning udført af to medarbejdere ved brug af andre typer lifte.

Forflytning med loftslifte og fx badestole kan være mere skånsom og værdig for borgeren, som selv kan følge med i forflytningen, når der kun er én medarbejder til stede. Det giver tryghed for borgeren og understøtter muligheden for, at borgeren deltager aktivt ved forflytning.

Når forflytningen kan foregå med hjælp fra én medarbejder, sparer det både borgeren og medarbejderen for ventetid og koordinering og samlet reduceres forbruget af personaleressourcer.

Kommunalbestyrelsen har i forbindelse med budgetaftalen 2024 (punkt U46) afsat midler til mobilitetsteknologi.

## Økonomiske konsekvenser

Der er afsat et rådighedsbeløb på 0,867 mio. kr.  i 2024 og 0,867 mio. kr. hvert år i årene 2025-2027 til mobilitetsteknologi. Det bemærkes, at restrådighedsbeløbet i 2024 herefter udgør 0 kr.

[adresse] bemærkninger er indarbejdet i sagen.

### Sagens forløb

04-03-2024 Ældre- og Sundhedsudvalget
Anbefales.
13-03-2024 Økonomiudvalget
Anbefales.